'हर रात नए अस्पताल में छिपते हैं गद्दाफी'  
ब्रिटिश खुफिया एजेंसी एमआई6 का दावा है कि लीबिया के शासक मुअम्मार गद्दाफी अपनी जान बचाने के लिए हर रात अस्पताल बदल रहे हैं।
ब्रिटिश खुफिया एजेंसी एमआई6 का दावा है कि लीबिया के शासक मुअम्मार गद्दाफी अपनी जान बचाने के लिए हर रात अस्पताल बदल रहे हैं। उन्हें डर है कि वह उत्तर-अटलांटिक संधि संगठन (नाटो) या अपने ही देश के विद्रोहियों के हाथों मारे जा सकते हैं।  समाचार पत्र 'द सन' में प्रकाशित खबर के अनुसार एमआई6 ने ब्रिटिश प्रधानमंत्री डेविड कैमरन को इस बात की जानकारी दी। एजेंसी ने बताया कि 69 वर्षीय गद्दाफी छिपने के लिए राजधानी त्रिपोली के अस्पतालों का इस्तेमाल कर रहे हैं।  एक वरिष्ठ अधिकारी ने कहा, "अब हमें अपना अभियान बदलने की जरूरत है। गद्दाफी मानसिक रूप से भ्रम की स्थिति में है। उसके शासन में बिखराव भी शुरू हो गया है।"